Lephephe le, le arotšwe ka dikarolo tše THARO e lego A, B le C.
Bala dipotšišo ka tlhokomelo gore o se hlahlathe.
Araba potšišo e TEE fela karolong ye nngwe le ye nngwe.
Kgetha e TEE ya dihlogo tše di latelago gomme o ngwale mantšu a 200 go iša go a 250 ka yona.
Bafsa le diokobatši.
Ka fao diokobatši di amago maphelo a bafsa ka gona.
Tšhomišompe le kotsi ya tšona.
Ngwaga wa 2010 ke lehumo go Maafrika-Borwa. Wena o reng?
Tšweletšo ya mešomo.
Kgodišo ya ekonomi.
Kaonafatšo ya ditirelo.
Lebeledišiša seswantšho se, gomme o ngwale taodišokanegelo yeo hlogo ya yona e lego 'Le bona ba a kgona'.
Batho ba go se itekanele dikolong.
Batho ba go se itekanele mešomong.
Batho ba go se itekanele dipapading.
Mogwera wa ka yo a nago le HIV/Aids e sa le mogwera wa ka.
Kamogelo le tlhokomelo.
Dikeletšo tše o ka mo fago.
Hlaloša se o se bonago mo seswantšhong seo se latelago. Efa taodišo ya gago hlogo.
Filimi ye ke e ratilego.
Kgetha se TEE sa dingwalwana tše di latelago gomme o ngwale mantšu ao e ka bago a 80 go iša go a 100, ka sona (diteng fela).
O rata go ithutela dithuto tša bongaka go ye nngwe ya diyunibesithi tša ka mo nageng. Ngwala lengwalo la go kgopela sekgoba sa go tsenela dithuto tšeo go yunibesithi yeo o ikgethetšego yona.
O be o le gona ka phapošing ge yo mongwe wa baithuti a fetolana le morutišigadi ka tsela ya lenyatšo. Ngwala pego ya semmušo yeo o begelago ba lekgotlataolo la sekolo ka ga tiragalo yeo.
Maitshwaro a bafsa ba lehono a a makatša. Ngwala poledišano magareng ga Raisibe le Mokgadi mabapi le taba ye.
Mogwera wa gago o hweditše kgobalo gomme o robetše bookelong. Mo ngwalele lengwalo la go mo kgothatša.
Kgetha se TEE sa ditšweletšwa tše kopana tše di latelago gomme o ngwale mantšu a 60 go iša go a 80, ka sona.
Batswadi ba gago ba go direla moletlo wa matswalo. Thala karata o be o ngwale molaetša wo ka wona o memago baithuti ba mphato wa gago go tla go thaba le wena ka letšatši leo.
Ba Kgoro ya Maphelo ba tlile go etela motse wa geno go ruta setšhaba ka ga bolwetši bja HIV/Aids. Ngwala maphephetsebiši o begele setšhaba ka ketelo yeo.
Sekolo sa lena se rerile go tšea leeto la go ya lewatle. Ngwala ditaelo tšeo di tla fiwago baithuti ge le fihla lewatleng.